# Anna Erra

Anna Erra i Solà (Vic, 1965eko urriaren 7an) Kataluniako irakasle eta politikari bat da, 2015eko ekainaren 13tik Viceko alkatea (Konbergentzia eta Batasunaren eskutik 2015ean eta Junts per Catalunyaren eskutik 2019an), bai eta, 2018ko ekainaren 19tik, Kataluniako Parlamentuko diputatu ere, JxCen izenean.

## Biografia

Geografia eta Historian lizentziatua, Bartzelonako Unibertsitatean, Magisteritza masterra egin zuen Viceko Unibertsitatean. Viceko Sant Miquel del Sants eskolan 21 urtez maistra modura lan egin zuen, eta giza zientzietako zenbait ikasliburu idatzi zituen, Bigarren Hezkuntzako. 2007. eta 2015. urteen artean, Viceko Udaleko zinegotzi izan zen; zenbait ardura izan zituen, hala nola, Hezkuntza, Kultura, eta Komertzio eta Turismoa. Era berean, 2007-2011 urteen artean, Viceko Udaleko gizarte alorreko presidente izan zen ere. 2015eko Udal Hauteskundeen ondoren, Viceko alkate izan zen hautatua, CiUk PSCrekin izandako akordio baten ondorioz, hiriko lehen emakumea izan zen alkatetzan, eta hiriko lehen alkate konbergentea. 2017an, JxCko zerrendetan aurkeztu zen, 2017ko Kataluniako Parlamenturako hauteskundeetan. 2018ko ekainaren 19an Errak kargua hartu zuen, Isabel Ferrerek kargua utzi ostean, Herri Babeseko zuzendari nagusi izendatu baitzuten. 2019ko Udal Hauteskundeetan, berriro ere Viceko alkate izan zen hautatua, alderdiak gehiengo osoa eskuratu ostean.
Bizitza pertsonalari dagokionez, zenbait kargu ditu, bai Viceko Unibertsitatean, bai Fundació Universitària Balmes fundazioan. Viceko saskibaloi taldean jokatu zuen bederatzi urtez eta Òmnium Culturaleko kide da.

## Polemikak

2019an, ikertua izan zen Viceko Udaletxean ezarritako zeuden bozgorailuetatik independentziaren aldeko mezuak emateagatik. Prebarikazioa eta herri diruak bidegabeki erabiltzea leporatu zioten.
2020ko otsailean eta No em canviïs de llengua (Ez aldatu hizkuntzaz) kanpaina zela eta, Kataluniako Parlamentuan hauxe esan zuen:
| « | Katalanez hitz egiten dugun askoren ohitura eta akats handi bat da hizkuntzaz aldatzea; hau da, zuzenean gaztelaniara pasatzea, aurrean dugun entzulea kanpotarra dela edo, zuzenean, katalanez ez dakiela iruditzen zaigunean. (...) Katalana hitz egiten dugunen artean, badirudi nahaste bat dagoela, gure hizkuntza larriki kaltetzen duena, edonori espainolez hitz egitea errespetu kontu bat dela pentsatzen [dugulako], baina ez da horrela. (...) Hau konpontzeko bi ekintza behar ditugu: kanpotarrak diren katalanek katalana ikasi behar dute, eta herrialdeko zenbait eskualdetan itxura fisikoagatik edo izenagatik katalan itxurarik ez dutenei zuzenean gaztelaniaz aritzeko joera amaiarazi. | » |
| Anna Erra (2020) ||
Handik ordu gutxitara, bere hitzen gaizki ulertuarengatik barkamena eskatu zuen, ERCren, PSCren, PPCren, eta C'sen salaketaren ondorioz; azken alderdi horrek Erraren aurkako gaitzespen ebazpen bat aurkeztu zuen.

## Erreferentziak

* 1 2 (Gaztelaniaz) BARCELONA, LAIA PIÑOL MEJIAS /. (2015-07-01). «La nueva alcaldesa de Vic, de CDC, pacta por sorpresa con el PSC» elperiodico (Noiz kontsultatua: 2020-08-24).
* 1 2 3 (Katalanez) admin. «L'Alcaldessa — Ajuntament de Vic» www.vic.cat (Noiz kontsultatua: 2020-08-24).
* ↑ (Katalanez) Nou, J. Comajoan / El 9. «Anna Erra és la primera alcaldessa de Vic - 14 juny 2015» El Punt Avui (Noiz kontsultatua: 2020-08-24).
* ↑ TIC, Tuatara Aplicacions. «Anna Erra (CiU) és escollida com a primera alcaldessa de Vic de la història» www.elter.net (Noiz kontsultatua: 2020-08-24).
* ↑ (Katalanez) «Junts per Catalunya, la llista del PDECat que encapçalarà Puigdemont» VilaWeb (Noiz kontsultatua: 2020-08-24).
* ↑ (Katalanez) Osona.com. «Anna Erra serà diputada al Parlament de Catalunya | Osona.com» www.naciodigital.cat (Noiz kontsultatua: 2020-08-24).
* ↑ (Katalanez) Osona.com. «Anna Erra aposta pel «màxim consens» en la seva investidura com a alcaldessa de Vic | Osona.com» www.naciodigital.cat (Noiz kontsultatua: 2020-08-24).
* ↑ «Resultados Elecciones municipales 2019 en Vic» La Vanguardia 2019-05-26 (Noiz kontsultatua: 2020-08-24).
* ↑ (Katalanez) «Anna Erra i Solà» Portal de la Transparència (Noiz kontsultatua: 2020-08-24).
* ↑ (Gaztelaniaz) Hierro, J.. (2019-01-11). «Imputan a la alcaldesa de Vic por las proclamas secesionistas desde los megáfonos del Ayuntamiento» ABC (Noiz kontsultatua: 2024-12-14).
* ↑ (Gaztelaniaz) «La alcaldesa de Vic Anna Erra se disculpa tras pedir a los catalanes que no hablen castellano» La Vanguardia 2020-02-12 (Noiz kontsultatua: 2020-08-24).
* ↑ «twitter.com/Anna_Erra/status/1227619073690947584» Twitter (Noiz kontsultatua: 2020-08-24).
* ↑ (Gaztelaniaz) Peris, Guillermo Peris. «La Mesa del Parlament rechaza tramitar el proceso de cese de Ribó impulsado por Cs» Diario Siglo XXI (Noiz kontsultatua: 2020-08-24).
* Datuak: Q22337869
* Multimedia: Anna Erra i Solà / Q22337869